ອາຊ່ຽນລໍຖ້າ ຢ່າງກະຕືລືລົ້ນ ການເຂົ້າເປັນປະທານວຽນ ຂອງກຳປູເຈຍ
ທ່ານສຸຣິນ ພິດສຸວັນກ່າວວ່າ ສະມາຊິກຂອງ ອາຊ່ຽນ ພວມລໍຖ້າ ດ້ວຍຄວາມກະຕືລືລົ້ນ ການເຂົ້າເປັນປະທານວຽນ ຂອງກໍາປູເຈຍ ພາຍ​ໃນ​ທ້າຍ​ເດືອນ​ນີ້. .
ທ່ານສຸຣິນ ພິດສຸວັນ ເລຂາທິການໃຫຍ່ຂອງສະມາຄົມບັນດາປະຊາຊາດໃນເຂດເອເຊຍຕາ ເວັນອອກສຽງໃຕ້ຫຼືອາຊ່ຽນ ກ່າວວ່າ ກຳປູເຈຍສາມາດກາງຕໍ່ການໄດ້ຮັບຄວາມສະໜັບສະ ໜຸນແລະການຮ່ວມມືກັບບັນດາປະເທດເພື່ອນບ້ານຂະນະທີ່ປະເທດດັ່ງກ່າວ ພວມກະກຽມ ທີ່ຈະເຂົ້າກຳຕຳແໜ່ງປະທານວຽນຂອງສະມາຄົມ ພາຍໃນທ້າຍເດືອນນີ້ ພວກນັກວິເຄາະກ່າວວ່າ ພະນົມເປັນຈຳເປັນຈະຕ້ອງໄດ້ສະແດງຄວາມສາມາດເພື່ອຮັບມືກັບ ບັນຫາທ້າທາຍຕ່າງໆ ຮວມທັງການດຳເນີນຄວາມພະຍາຍາມຂອງອາຊ່ຽນ ທີ່ຈະສ້າງຕັ້ງປະ ຊາຄົມເສດຖະກິດພາຍໃນປີ 2015 ຕະຫຼອດທັງແກ້ໄຂບັນຫາຂັດແຍ້ງ ລະຫວ່າງຫຼາຍໆປະ ເທດສະມາຊິກຂອງອາຊ່ຽນແລະຈີນ ຢູ່ໃນເຂດທະເລຈີນໃຕ້ ນອກນັ້ນແລ້ວ ກຳປູເຈຍຍັງຈະ ຕ້ອງໄດ້ແກ້ໄຂບັນຫາຂັດແຍ້ງກ່ຽວກັບເຂດຊາຍແດນຂອງຕົນກັບໄທນຳດ້ວຍ ແຕ່ທ່ານສຸຣິນກ່າວຕໍ່ວີໂອເອພະແນກພາສາຂະແມລຸນຫຼັງການພົບປະກັບທ່ານ Hor Nam- hong ລັດຖະມົນຕີກຳປູເຈຍໃນສັບປະດານີ້ວ່າ ກຳປູເຈຍສາມາດເຮັດໃຫ້ເປັນໂຕຢ່າງສຳລັບ ໂລກໄດ້